Baya ɣef waṭṭan-is, tenna-as balak ahat s tadist i telliḍ, nna Ɛelǧiya tefrawes ṣṣura-s imi tennaas nekk meqqreɣ sɛiɣ 60 n yiseggasen amek ara rrefdeɣ s tadist. Iḍ-nni nna Ɛelǧiya iḍes ur dyerzi ara fell-as, nutni deg yir liḥala amek ara d-kemmlen agrud ɣer tudert, mi truḥ ɣer umejjay yessbirek-as, yenna-as belli attan s tadist, dda Muḥend yekkusem kan ur yufi d acu ara d-yini d agrud wis tnac, tuɣal-d nna Ɛelǧiya lqaɛa ur tt-tewwi ara, igenni ur as-yebri ara, ɣer berra ur tettfeɣ ara amzun texdem lɛar, armi d ass-nni ideg i d-ilul.